  Виталий Пронин  Трос квартираем коркаосын тупатъян ортчытонлы дунъёс 2017-тӥ - 2018-тӥ аръёсы уз воштӥське - та сярысь ивортӥз Удмуртиысь капитальной ремонтъя фондлэн кивалтӥсезлэн воштӥсез Андрей Смирнов.Туннэ лифтэн коркаосын улӥсьёс котькуд квадрат метрлы 7 манет 30 копейка, лифттэк квартираосын - 6 манет 70 копейка тыро. Вазенгес вераськонъёс ӝутэмын вал: та дунъёсты ог 10 процентлы ӝутоно луоз лэсьтӥськон материалъёслы дунъёс йылэмен валче. Элькун кивалтэтын кенешонъёс бере огкылэ вуэмын: дунъёсты будэтыны дыртоно ӧвӧл.Кылем арын та программая тыро-пыдо тупатъянъёс ортчытэмын 169 трос квартираем коркаосын. Туэлы 392 коркан ужъёс чакламын ни - талы 500 миллион манет пала висъяськоз.Элина Кумачёва Туспуктӥз А. Горбунов  Теги: Ижкар  